Broj:02-1- 614- 1/24

Sarajevo,28.03.2024. godine

 Na temelju člana 69. Zakona o visokom obrazovanju („Sl. Novine Kantona Sarajevo“ broj 36/22), člana 111. Statuta Univerziteta u Sarajevu broj 01-14-35-1/23 od 26.07.2024. godine, Pravilnika o akreditaciji visokoškolskih ustanova i studijskih programa u Kantonu Sarajevo („Službene novine Kantona Sarajevo“ broj: 48/23), Preporuke za reguliranje postupka akreditacije visokoškolskih ustanova i studijskih programa 1. i 2. ciklusa studija u Bosni i Hercegovini (“Službeni glasnik Bosne i Hercegovine”, broj: 34/23), Vijeće Univerziteta u Sarajevu- Fakulteta političkih nauka, po prethodnoj saglasnosti sekretara, na sjednici održanoj 28.03.2024. godine donosi

**O D L U K U**

**o usvajanju klastera studijskih programa za potrebe pripreme Plana akreditacije studijskih programa na Univerzitetu u Sarajevu za period 2024-2028**

1. Usvajaju se klasteri studijskih programa za potrebe pripreme Plana akreditacije studijskih programa na Univerzitetu u Sarajevu za period 2024-2028.
2. Sastavni dio ove Odluke čine tabele sa strukturom klastera.
3. Odluka stupa na snagu danom donošenja.

**Obrazloženje:**

Budući da se akreditacija studijskih programa na Univerzitetu u Sarajevu-Fakultetu političkih nauka provodi koristeći se klaster modelom vanjskog vrednovanja, Vijeće Univerziteta u Sarajevu-Fakulteta političkih nauka, vodeći se Pravilnikom o akreditaciji visokoškolskih ustanova i studijskih programa u Kantonu Sarajevo i Preporukom za reguliranje postupka akreditacije visokoškolskih ustanova i studijskih programa 1. i 2. ciklusa studija u Bosni i Hercegovini, a imajući u vidu da je Odbor za osiguranje kvaliteta na Univerzitetu u Sarajevu- Fakultetu političkih nauka dalo pozitivno mišljenje o predloženim klasterima koji obuhvaćaju skupinu srodnih studijskih programa, Vijeće Univerziteta u Sarajevu-Fakulteta političkih nauka donijelo je Odluku kao u izreci.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa Zakonom o visokom obrazovanju i Statutom Univerziteta u Sarajevu  te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22.).*

*Akt obradila: Adila Odobašić Mujačić*

*Akt konrolisao i odobrio: prof. dr. Elvis Fejzić*

 **D E K A N**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **prof. dr. Sead Turčalo**

*Dostaviti:*

1. Univerzitet u Sarajevu-Služba za osiguranje kvaliteta
2. Materijal za Vijeće
3. a/a